NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## V. volebné obdobie

Číslo: SEPR - 1035/2010

**206a**

# Spoločná správa

## výborov Národnej rady Slovenskej republiky o výsledku prerokovania zákona zo 14. decembra 2010, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 206)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania zákona zo 14. decembra 2010, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky.

**I.**

Národná rada Slovenskej republiky schválila dňa 14. decembra 2010 zákon, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov.

Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky uvedený zákon a vo svojom rozhodnutí z 28. decembra 2010 č. 3299-2010-BA uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky.

## Na základe toho predseda Národnej rady Slovenskej republiky svojím rozhodnutím č. 203 z 30. decembra 2010 podľa § 90 ods. 2 zákona o rokovacom poriadku Národnej rady Slovenskej republiky pridelil zákon zo 14. decembra 2010, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 206) týmto výborom Národnej rady Slovenskej republiky:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre vzdelávanie, vedu, mládež a šport.

Ako gestorský výbor určil Výbor Národnej rady Slovenskej republiky pre vzdelávanie, vedu, mládež a šport a súčasne určil lehoty na jeho prerokovanie.

Výbory Národnej rady Slovenskej republiky prerokovali pripomienky prezidenta Slovenskej republiky uvedené v rozhodnutí o vrátení zákona v lehote určenej predsedom Národnej rady Slovenskej republiky. Iné výbory o zákone nerokovali.

**II.**

Prezident Slovenskej republiky vo svojom rozhodnutí z  28. decembra 2010 č. 3299-2010-BA v časti II. uviedol dôvody na vrátenie zákona a v časti III. navrhol, aby Národná rada Slovenskej republiky po opätovnom prerokovaní zákon schválila s týmito zmenami :

1. V čl. I šiestom bode v § 2 ods. 4 sa slová „Verejné školy, verejné materské školy a verejné školské zariadenia“ nahrádzajú slovami „Štátne školy, štátne materské školy a štátne školské zariadenia“ a slová „verejné materské školy a verejné školské zariadenia“ sa nahrádzajú slovami „štátne materské školy a štátne školské zariadenia“.
2. V čl. I jedenástom bode v § 3 ods. 6 sa slová „verejných škôl“ nahrádzajú slovami „štátnych škôl“.
3. V čl. I štrnástom bode v § 4a ods. 1 a 6 sa slová „verejnej školy“ nahrádzajú slovami

„štátnej školy“.

1. V čl. I osemnástom bode v § 4d ods. 1 sa slová „verejnej školy, verejnej materskej školy a verejného školského zariadenia“ nahrádzajú slovami „štátnej školy, štátnej materskej školy a štátneho školského zariadenia“.
2. V čl. I dvadsiatom bode v § 4e ods. 1 sa slová „(ďalej len „verejná základná škola“) nahrádzajú slovami „(ďalej len „štátna základná škola“)“.
3. V čl. I dvadsiatom bode v § 4e ods. 3 sa slová „pre verejnú základnú školu“ nahrádzajú slovami „pre štátnu základnú školu“.
4. V čl. I dvadsiatom bode v § 4e ods. 4 sa slová „pre verejnú základnú školu“ nahrádzajú slovami „pre štátnu základnú školu“ a slová „vo verejnej základnej škole“ sa nahrádzajú slovami „v štátnej základnej škole“.
5. V čl. I dvadsiatom bode v § 4e ods. 5 sa slová „verejnej základnej školy“ nahrádzajú slovami „štátnej základnej školy“, slová „pre verejné základné školy“ sa nahrádzajú slovami „pre štátne základné školy a slová „pre verejnú základnú školu“ sa nahrádzajú slovami „pre štátnu základnú školu“.
6. V čl. I dvadsiatom bode v § 4e ods. 6 a 7 sa slová „verejnej základnej školy“ nahrádzajú slovami „štátnej základnej školy“.
7. V čl. I dvadsiatom bode v § 4e ods. 8 sa slová „verejnej základnej školy“ nahrádzajú slovami „štátnej základnej školy“ a slová „pre verejnú základnú školu“ sa nahrádzajú slovami „pre štátnu základnú školu“.
8. V čl. I tridsiatom druhom bode v § 8 ods. 2 sa slová „verejných škôl“ nahrádzajú slovami „štátnych škôl“, slová „verejných školských zariadení“ sa nahrádzajú slovami „štátnych školských zariadení“ a slová „verejných materských škôl“ sa nahrádzajú slovami „štátnych materských škôl“.
9. V čl. I sa vypúšťajú štyridsiaty prvý bod až štyridsiaty tretí bod.
10. V čl. III druhom bode v § 7a sa slová „do 10. januára 2011“ nahrádzajú slovami „do 10. marca 2011“.
11. Čl. IV znie:

„Čl. IV

Účinnosť

Tento zákon nadobúda účinnosť 1. marca 2011.“.

**III.**

K pripomienkam prezidenta k predmetnému zákonu zaujali výbory Národnej rady Slovenskej republiky tieto stanoviská:

**Ústavnoprávny výbor Národnej rady Slovenskej republiky** na schôdzi výboru dňa 25. januára 2011 prerokoval pripomienky prezidenta Slovenskej republiky a **neprijal platné uznesenie,** nakoľko návrh uznesenia **nezískal** **súhlas nadpolovičnej väčšiny všetkých členov výboru** (Čl. 84 ods. 3 Ústavy Slovenskej republiky a § 52 ods. 4 zákona o  rokovacom poriadku Národnej rady Slovenskej republiky).

**Výbor Národnej rady Slovenskej republiky pre vzdelávanie, vedu, mládež a šport** na schôdzi výboru dňa 19. januára 2011 prerokoval pripomienky prezidenta Slovenskej republiky a **neprijal uznesenie**, lebo podľa § 52 ods. 4 zákona o rokovacom poriadku Národnej rady Slovenskej v znení neskorších predpisov nevyslovila s ním súhlas nadpolovičná väčšina všetkých členov výboru (Čl. 84 ods. 3 Ústavy Slovenskej republiky).

**IV.**

Výbor Národnej rady Slovenskej republiky pre vzdelávanie, vedu, mládež a šport ako gestorský výbor na základe stanovísk výborov Národnej rady Slovenskej republiky **odporúča Národnej rade Slovenskej republiky**

1. pripomienku uvedenú pod bodom **1** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **2** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **3** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **4** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **5** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **6** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **7** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **8** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **9** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **10** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **11** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **12** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Bez odporúčanie gestorského výboru**

1. pripomienku uvedenú pod bodom **13** v III. časti rozhodnutia prezidenta Slovenskej republiky z  28. decembra 2010 č. 3299-2010-BA

**Gestorský výbor odporúča schváliť**

1. pripomienku uvedenú pod bodom **14** v III. časti rozhodnutia prezidenta Slovenskej

republiky z  28. decembra 2010 č. 3299-2010-BA

**Gestorský výbor odporúča schváliť**

Gestorský výbor odporúča Národnej rade Slovenskej republiky hlasovať takto:

**spoločne** o pripomienkach uvedených pod bodmi **1 až 12**

**(bez odporúčania gestorského výboru)**

**spoločne** o pripomienkach uvedených pod bodmi **13 a 14** a tieto **schváliť.**

**V.**

## Gestorský výbor na základe stanovísk výborov k zákonu zo 14. decembra 2010, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky uvedených v III. časti tejto spoločnej správy

**odporúča Národnej rade Slovenskej republiky**

## zákon zo 14. decembra 2010, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 206) schváliť so zmenami uvedenými pod bodmi 13 a 14 v III. časti rozhodnutia prezidenta SR č. 3299-2010-BA z 28. decembra 2010.

## Predmetná spoločná správa výborov Národnej rady Slovenskej republiky o prerokovaní zákona zo 14. decembra 2010, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 206) bola schválená uznesením gestorského výboru č. 51 z 31. januára 2011.

## Výbor určil poslanca Martina Poliačika za spoločného spravodajcu výborov. Súčasne ho poveril podľa § 80 ods. 2 zákona o rokovacom poriadku Národnej rady Slovenskej republiky informovať Národnú radu Slovenskej republiky o výsledku rokovania výborov a odôvodniť stanovisko gestorského výboru.

Bratislava 31. januára 2011

**Dušan Čaplovič v. r.**

predseda

Výboru NR SR pre vzdelávanie, vedu, mládež a šport